section_heading: Umjetnički opus
paragraph_text: „Nažalost, Ćuk ne ulazi u širi vidokrug kritike i ponavlja sudbinu nekolicine skoro zaboravljenih umjetnika, nedovoljno istraženih opusa. Zajednički im je i skroman život na rubu događanja – redovito izvan našeg likovnog središta - Zagreba, te se za njih već uvriježio Gamulinov izraz „veličina skromnih“, kojim on, kao nazivnikom, obuhvaća zapostavljena imena onih čiji se životopisi najčešće vežu uz gimnazijska središta, baš kao i u slučaju Blaža Ćuka.“